# Príloha č. 8

k vyhláške č. 25/2004 Z. z.

|  |
| --- |
| **Zoznam listín, ktoré sa prikladajú k návrhu na zápis zmeny zapísaných údajov o spoločnosti s ručením obmedzeným** |

| **ZAPÍSANÝ ÚDAJ** | **PRÍLOHY** | **POZNÁMKA** |
| --- | --- | --- |
| Obchodné meno – **§ 2 ods. 1**  **písm. a) ZOR** | rozhodnutie spoločníkov alebo valného zhromaždenia spoločnosti o zmene spoločenskej zmluvy | * z rozhodnutia vyplýva zmena obchodného mena * obchodné meno nemôže byť totožné s obchodným menom už zapísaným v obchodnom registri, a to bez ohľadu na dodatok označujúci právnu formu |
| **Sídlo****§ 2 ods. 1**  **písm. a) ZOR** | rozhodnutie spoločníkov alebo valného zhromaždenia spoločnosti o zmene spoločenskej zmluvy  písomný súhlas vlastníka nehnuteľnosti alebo jej časti s úradne osvedčeným podpisom alebo písomný súhlas väčšiny podielových spoluvlastníkov nehnuteľnosti alebo jej časti, ak ide o podielové spoluvlastníctvo k nehnuteľnosti alebo jej časti počítanej podľa veľkosti ich podielov, s úradne osvedčenými podpismi  listina, ktorou sa preukazuje užívacie právo, ktoré užívanie nehnuteľnosti alebo jej časti ako sídla alebo miesta podnikania nevylučuje | * z rozhodnutia vyplýva zmena sídla * § 2 ods. 3 Obchodného zákonníka * Súhlas vlastníka sa nevyžaduje, ak právo na užívanie nehnuteľnosti alebo jej časti ako sídla alebo miesta podnikania vyplýva z katastra nehnuteľností. |
| Predmet podnikania (činnosti) – **§ 2 ods. 1**  **písm. c) ZOR** | rozhodnutie spoločníkov alebo valného zhromaždenia spoločnosti o zmene spoločenskej zmluvy | * z rozhodnutia vyplýva zmena predmetu podnikania (činnosti) |
| listina, ktorou sa preukazuje oprávnenie na podnikanie v predmete podnikania, ktorý sa navrhuje zapísať | * osvedčenie o živnostenskom oprávnení, koncesná listina alebo iný doklad preukazujúci oprávnenie na podnikanie |
| Štatutárny orgán spoločnosti s ručením obmedzeným – § 2 ods. 1 písm. e) ZOR | | |
|  | listina, ktorou sa preukazuje vznik funkcie konateľa | * rozhodnutie valného zhromaždenia o vymenovaní konateľa, z ktorého vyplývajú zapisované údaje o konateľovi |
| listina, ktorou sa preukazuje skončenie funkcie konateľa | * rozhodnutie valného zhromaždenia o odvolaní konateľa * iná listina, ktorá preukazuje skončenie funkcie konateľa * z listiny musí vyplývať deň skončenia funkcie konateľa |
| Spôsob konania štatutárneho orgánu v mene spoločnosti | rozhodnutie spoločníkov alebo valného zhromaždenia spoločnosti o zmene spoločenskej zmluvy | * z rozhodnutia vyplýva zmena spôsobu konania štatutárneho orgánu v mene spoločnosti * obmedzenie štatutárneho orgánu sa do obchodného registra nezapisuje (§ 13 ods. 4 OBCH) |
| **Dozorná rada – § 2 ods. 1 písm. h) ZOR** | | |
|  | listina, ktorou sa preukazuje deň vzniku funkcie člena dozornej rady | rozhodnutie valného zhromaždenia o voľbe člena dozornej rady  * z listiny musia vyplývať zapisované údaje o členovi dozornej rady |
|  | listina, ktorou sa preukazuje deň skončenia funkcie člena dozornej rady | * rozhodnutie valného zhromaždenia o odvolaní člena dozornej rady * iná listina, z ktorej vyplýva skončenie funkcie člena dozornej rady * z listiny musí vyplývať deň skončenia funkcie člena dozornej rady |
| Organizačná zložka podniku– § 2 ods. 1 písm. f) ZOR | | |
|  | rozhodnutie príslušného orgánu spoločnosti o zriadení organizačnej zložky podniku | * z rozhodnutia musia vyplývať zapisované údaje o organizačnej zložke podniku a o ich vedúcom |
| rozhodnutie príslušného orgánu spoločnosti o zrušení organizačnej zložky podniku |  |
| Zapísané údaje o  organizačnej zložke podniku | rozhodnutie príslušného orgánu spoločnosti o zmene zapísaného údaja o  organizačnej zložke podniku |  |
| Vedúci organizačnej zložky podniku – § 2 ods. 1 písm. f) ZOR | | |
| **Deň vzniku funkcie** | listina, ktorou sa preukazuje vznik funkcie vedúceho inej organizačnej zložky podniku | * rozhodnutie príslušného orgánu spoločnosti o zriadení organizačnej zložky podniku, ktorým sa súčasne vymenúva prvý vedúci organizačnej zložky podniku * rozhodnutie príslušného orgánu spoločnosti o vymenovaní vedúceho organizačnej zložky podniku počas trvania organizačnej zložky podniku * z rozhodnutia musí vyplývať deň vzniku funkcie vedúceho |
| Deň skončenia funkcie | listina, ktorou sa preukazuje skončenie funkcie vedúceho organizačnej zložky podniku | * rozhodnutie príslušného orgánu spoločnosti o zrušení organizačnej zložky podniku, z ktorého vyplýva deň skončenia funkcie vedúceho organizačnej zložky podniku * rozhodnutie príslušného orgánu spoločnosti o odvolaní vedúceho organizačnej zložky podniku * iná listina preukazujúca skončenie funkcie vedúceho organizačnej zložky podniku * z listiny musí vyplývať deň skončenia funkcie vedúceho |
| Prokúra – § 2 ods. 1 písm. g) ZOR Prokurista – § 2 ods. 1 písm. g) ZOR | | |
|  | doklad preukazujúci udelenie prokúry jednému prokuristovi alebo viacerým prokuristom | * rozhodnutie príslušného orgánu spoločnosti o udelení prokúry, z ktorého musia vyplývať zapisované údaje o prokuristovi (prokuristoch) * Udelenie prokúry je účinné od zápisu do obchodného registra (§ 14 ods. 6 OBCH) |
|  | doklad preukazujúci skončenie funkcie prokuristu | * rozhodnutie príslušného orgánu spoločnosti o odvolaní prokúry * iná listina, z ktorej vyplýva skončenie funkcie prokuristu * z listiny musí vyplývať deň skončenia funkcie prokuristu |
| **Spôsob konania prokuristu (prokuristov) za spoločnosť** | doklad preukazujúci udelenie prokúry jednému prokuristovi alebo viacerým prokuristom | * rozhodnutie príslušného orgánu spoločnosti o udelení prokúry * z dokladu musí vyplývať spôsob konania prokuristu (prokuristov) za spoločnosť |
| Spoločníci spoločnosti s ručením obmedzeným- § 2 ods. 2 písm. c) ZOR | | |
|  | listiny, ktorými sa preukazuje zmena v osobe spoločníka spoločnosti  s ručením obmedzeným | * zmluva o prevode obchodného podielu spoločníka s overenými podpismi * zmluva o prevode obchodného podielu spoločníka na inú osobu s overenými podpismi a rozhodnutie valného zhromaždenia o vyslovení súhlasu s prevodom obchodného podielu spoločníka, ak sa takýto súhlas vyžaduje * rozhodnutie valného zhromaždenia o prevode obchodného podielu vylúčeného spoločníka * iná listina, z ktorej vyplýva zmena v osobe spoločníka |
| Výška vkladu spoločníka –  **§ 2 ods. 2 písm. c) ZOR** | rozhodnutie spoločníkov alebo valného zhromaždenia o zmene spoločenskej zmluvy | * z ktorého vyplýva zmena výšky vkladu spoločníka |
| Rozsah splatenia vkladu spoločníka –  **§ 2 ods. 2 písm. c) ZOR** | písomné vyhlásenie štatutárneho orgánu o zmene rozsahu splatenia vkladu spoločníka |  |
| Výška základného imania –  **§ 2 ods. 2 písm. c) ZOR** | rozhodnutie valného zhromaždenia spoločnosti o zvýšení alebo znížení základného imania spoločnosti  znalecký posudok alebo účtovnú závierku overenú audítorom, ak sa základné imanie spoločnosti zvyšuje nepeňažnými vkladmi |  |
| písomné vyhlásenie o prevzatí záväzku na nový vklad, ktoré v prípade záujemcu, ktorý nie je spoločníkom, obsahuje aj jeho vyhlásenie, že pristupuje k spoločenskej zmluve, podpis záujemcu musí byť úradne overený | * v prípade zvýšenia základného imania novými vkladmi okrem zvýšenia základného imania z vlastných zdrojov spoločnosti |
| doklady preukazujúce splnenie povinností podľa § 147 ods. 1 a 2 OBCH | * v prípade zníženia základného imania |
| Rozsah splatenia základného imania –  **§ 2 ods. 2 písm. c) ZOR** | písomné vyhlásenie štatutárneho orgánu o zmene rozsahu splatenia základného imania |  |
| Vstup spoločnosti do likvidácie a skončenie likvidácie – § 2 ods. 1 písm. k) ZOR | | |
| Vstup do likvidácie | rozhodnutie spoločníkov alebo príslušného orgánu spoločnosti o zrušení spoločnosti a o ustanovení likvidátora | * rozhodnutie spoločníkov alebo valného zhromaždenia o zrušení spoločnosti a jej vstupe do likvidácie * zloženie preddavku na likvidáciu |
| Skončenie likvidácie | listina, ktorou sa preukazuje skončenie likvidácie | * rozhodnutie valného zhromaždenia o schválení účtovnej závierky, konečnej správy o priebehu likvidácie a návrhu na rozdelenie likvidačného zostatku * rozhodnutie spoločníkov alebo valného zhromaždenia o zrušení rozhodnutia o zrušení spoločnosti pred rozdelením likvidačného zostatku * doklad preukazujúci uloženie likvidačného zostatku do úschovy |
| Likvidátor – § 2 ods. 1 písm. l) ZOR | | |
| Deň vzniku funkcie likvidátora | listina, ktorou sa preukazuje vznik funkcie likvidátora | * listina, ktorou sa preukazuje zrušenie spoločnosti a jej vstup do likvidácie a ktorou sa súčasne ustanovuje do funkcie likvidátor (likvidátori) * rozhodnutie príslušného orgánu spoločnosti o vymenovaní likvidátora * z listiny musia vyplývať zapisované údaje o likvidátorovi * likvidátorom môže byť len osoba uvedená v § 72 OBCH |
| Deň skončenia funkcie likvidátora | listina, ktorou sa preukazuje skončenie funkcie likvidátora | * listina, ktorou sa preukazuje skončenie likvidácie spoločnosti * rozhodnutie príslušného orgánu spoločnosti o odvolaní likvidátora * iná listina, z ktorej vyplýva skončenie funkcie likvidátora |
| Spôsob konania likvidátora (likvidátorov) v mene spoločnosti | listina, ktorou sa preukazuje vznik funkcie likvidátora | * z listiny musí vyplývať spôsob konania likvidátora (likvidátorov) v mene spoločnosti |
| Predaj podniku alebo časti podniku§ 476- 488 OBCH | zmluva o predaji podniku alebo časti podniku  listina preukazujúca predaj podniku alebo časti podniku |  |
| Prevzatie imania verejnej obchodnej spoločnosti – **§ 88a OBCH** | rozhodnutie spoločníkov alebo príslušného orgánu spoločnosti s ručením obmedzeným ako preberajúceho spoločníka o prevzatí imania verejnej obchodnej spoločnosti | * forma rozhodnutia  podľa § 88a ods. 2 OBCH (písomná forma s úradne osvedčeným podpisom) * z rozhodnutia musia vyplývať zapisované údaje o zanikajúcej verejnej obchodnej spoločnosti |
| Záložné právo na obchodný podiel spoločníka- § 117a OBCH - § 2 ods. 2 písm. c) bod 4 ZOR | listiny preukazujúce zriadenie záložného práva na obchodný podiel spoločníka | * napr. zmluva o zriadení záložného práva na obchodný podiel |
| listiny preukazujúce splnenie podmienok na zriadenie záložného práva, ak sa vyžaduje splnenie ďalších podmienok | * napr. rozhodnutie valného zhromaždenia o vyslovení súhlasu so zriadením záložného práva |
| listiny preukazujúce zánik záložného práva na obchodný podiel spoločníka |  |

**Vysvetlivky k použitým skratkám:**

**ZOR –** zákon č. 530/2003 Z. z. o obchodnom registri a o zmene a doplnení niektorých zákonov.

**OBCH –** zákon č. 513/1991 Zb. Obchodný zákonník v znení neskorších predpisov.